CELEX: 32021R0980
Language: sl
Date: 2021-06-17 00:00:00
Title: Izvedbena uredba Komisije (EU) 2021/980 z dne 17. junija 2021 o spremembi Izvedbene uredbe (EU) 2019/661 glede zahtev po informacijah za vpis v elektronsko evidenco kvot za dajanje fluoriranih ogljikovodikov na trg (Besedilo velja za EGP)

18.6.2021   
               
               
                  SL
               
               
                  Uradni list Evropske unije
               
               
                  L 216/133
               
            
         IZVEDBENA UREDBA KOMISIJE (EU) 2021/980
         z dne 17. junija 2021
         o spremembi Izvedbene uredbe (EU) 2019/661 glede zahtev po informacijah za vpis v elektronsko evidenco kvot za dajanje fluoriranih ogljikovodikov na trg
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 517/2014 Evropskega parlamenta in Sveta z dne 16. aprila 2014 o fluoriranih toplogrednih plinih in razveljavitvi Uredbe (ES) št. 842/2006 (1) ter zlasti člena 17(2) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2019/661 (2) določa zahteve za podjetja, za katera je obvezen vpis v evidenco, vzpostavljeno v skladu s členom 17(1) Uredbe (EU) št. 517/2014.
                  
               
                     (2)
                  
                  
                     V skladu z Izvedbeno uredbo (EU) 2019/661 morajo podjetja s sedežem v Uniji Komisiji predložiti svojo registracijsko in identifikacijsko številko gospodarskega subjekta (številka EORI) za namene vpisa v evidenco, če je to ustrezno. Podjetja s sedežem zunaj Unije, ki so pooblastila edinega zastopnika v smislu člena 16(5) Uredbe (EU) št. 517/2014, morajo te informacije predložiti le v zvezi s svojim edinim zastopnikom. Edinega zastopnika lahko kot takega pooblasti več kot eno podjetje s sedežem zunaj Unije. Zato ni nujno, da številka EORI edinega takega zastopnika ustreza enemu podjetju s sedežem zunaj Unije.
                  
               
                     (3)
                  
                  
                     V skladu s členom 17(4) Uredbe (EU) št. 517/2014 je evidenca v informativne namene dostopna nacionalnim pristojnim organom, vključno s carinskimi organi.
                  
               
                     (4)
                  
                  
                     Carinski organi morajo biti pri uveljavljanju omejitev in prepovedi dajanja na trg iz Uredbe (EU) št. 517/2014 zmožni identificirati podjetja, ki dajejo na trg fluorirane ogljikovodike v skladu z navedeno uredbo, prek njihovih številk EORI. To zlasti lahko olajša kontrole, ki jih carinski organi izvajajo z uporabo digitalnih orodij. Zadevna podjetja se lahko identificirajo, če je številka EORI navedenega podjetja na voljo v evidenci. Zato je treba od podjetij s sedežem zunaj Unije, ki so pooblastila edinega zastopnika, zahtevati, da predložijo lastno številko EORI. Zahtevo za ta podjetja, naj predložijo številko EORI njihovega edinega zastopnika, bi bilo treba črtati, saj je odvečna.
                  
               
                     (5)
                  
                  
                     Izvedbeno uredbo (EU) 2019/661 bi bilo zato treba ustrezno spremeniti.
                  
               
                     (6)
                  
                  
                     Ukrepi iz te uredbe so skladni z mnenjem odbora, ustanovljenega v skladu s členom 24(1) Uredbe (EU) št. 517/2014 –
                  
               SPREJELA NASLEDNJO UREDBO:
         
            Člen 1
            Odstavek 2 člena 3 Izvedbene uredbe (EU) 2019/661 se spremeni:
            
                        (1)
                     
                     
                        točka (b) se nadomesti z naslednjim:
                        
                                    „(b)
                                 
                                 
                                    informacije iz točk (d) in (i) odstavka 1, vendar v zvezi z edinim zastopnikom, ne pa podjetjem;“;
                                 
                              
                  
                        (2)
                     
                     
                        doda se naslednja točka (g):
                        
                                    „(g)
                                 
                                 
                                    številka EORI podjetja, če je to ustrezno.“
                                 
                              
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 17. junija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 150, 20.5.2014, str. 195.
         
            (2)  Izvedbena uredba Komisije (EU) 2019/661 z dne 25. aprila 2019 o zagotavljanju nemotenega delovanja elektronske evidence kvot za dajanje fluoriranih ogljikovodikov na trg (UL L 112, 26.4.2019, str. 11).